bg bg bg ru ru tt en en bg bg bg ru bg bg uk bg en ru bg bg hbs_cyr ru hbs_cyr bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg de en bg bg bg ru bg bg bg bg ru ru bg bg bg bg bg bg hbs_cyr bg bg bg bg ru bg ru bg bg bg de bg bg bg ru bg ru bg bg bg bg mk bg bg bg bg it hbs_cyr bg ru uk bg hbs_cyr bg ru bg en bg bg en bg
Нарцистичният Диктатор и Платените му Мисирки – кратка история на дългата, "изгаряща любов" между Борисов и Медиите: - Скандално
Край на болките! Разсекретената храна за кости и стави на Иван Абаджиев!
Топ продуктът за отслабване на Америка „Диетин комплект“ - пристигна и в България!
Никога няма да се изясни кой обичаше Бойко Борисов най-много. В това оспорвано състезание през последните 19 години ласкателите се сменяха в безкрайна въртележка – от непримирим враг до коалиционен партньор и обратно… А Борисов остава непоклатим в своето желание да упражнява власт въпреки моралните, логически, психологически и даже гравитационни закони в нашия свят. За неговия политически близнак Силвио Берлускони италианският актьор Джорджо Габер казва „Не ме е страх от Берлускони сам по себе си. Страх ме е от Берлускони в мен“.
„Бойко Борисов се окъпа в детска народна обич под разноцветна дъга… После даде на репортерка да му пипне мускула. Това беше в зората на неподражаемата кариера на Бойко Борисов, която днес е на финала си, ако вземем предвид половинмилионния национален протест срещу властта му от вчера.
Но ако в детската обич има нещо невинно, то в образа на репортерката, пипнала мускула, е събрана вина на три нива: поставя медиите в подчинено и унизително положение, спомага за изграждането на образ, който макар и свалил по-късно кожения шлифер и шапка а ла Кръстника, продължава да обикаля страната, яхнал джип, пръскайки зловонен чар през всички информационни канали, и трето – поставя на преден план физиката пред интелектуалните възможности на човека, заел се да управлява държавата ни. По времето на тази дописка Бойко Борисов е главен секретар на МВР от една година. Голямото разгръщане на медийния му образ тепърва предстои.
Не е за вярване, но тази ъндърграунд фигура със селско-тарикатско-мутренски манталитет и биография беше факторът, който ни управлява през последните 20 години от живота ни. Борисов и Диктатурата, в която превърна държавата ни, станаха възможни заради всички нас. От чудовищно корумпираното ми и несправедливо управление някои се спасяват през вицовете за него, други избягаха в чужбина, трети правят кариера на цената на някакъв свой „оправдан“ компромис със съвестта и морала, трети станахме вътрешни емигранти и градим личен свят, уж независим от общия.
Но нека видим нещата в тяхната последователност:
Само 5 години след като репортерката му пипна мускула, на 28.10.2007 г. Бтв съобщава следната новина „Допитване в най-голямата интернет търсачка показва, че в глобалната мрежа има близо милион страници, в които фигурира името на Бойко Борисов. С пъти по-малко излизат на запитване „Супермен“ или „Батман“. Новина та звънти! Борисов току-що е избран за столичен кмет, медиите виждат в негово лице не политическа фигура, а Батман и Супермен в едно. Все още сме на входа на приказния политически „Дисниленд“.
След още две години, на 01.07.2009 г., в политическия живот на страната се намесва и провидението. Българската версия на „Дойче веле“ пише – „Борисов – пратен от провидението… От какво значение е неговото минало, щом казва, че иска да промени нещата, смятат привържениците на Борисов.“ Това с миналото е препратка към биографията му на собственик на охранителна фирма и съдружник на хора от подземния свят. През същата година, на 5 юли 2009 г., известният телевизионен водещ и лице на сутрешния блок на bTV Николай Бареков връчва букет от 9 гербера на Бойко Борисов в чест на победата му на изборите. От екрана се лее задъханост и розова слуз.
Трудно е да спреш българите да го обичат. Той говори първосигнално, улично, често пикантно и фриволно. Някои изявени демократи виждат в негово лице много повече – борец срещу корупцията и несправедливостта. „За тия 20 години България беше хиляда пъти ограбена и няма нито един осъден крупен бандит. Нито един!... Бойко Борисов нищо не написа, но изкара веднага 50 дела, 150 факта за крупни далавери, 200 позорни договора и ги публикува, извади всичко това на бял свят… Проблемът на Бойко е, че си създаде прекалено много врагове. Но зад него стои народът, който адмирира борбата му с престъпността и корупцията“, казва Емил Кошлуков на 14.11.2010 г., цитиран от „Блиц“. Тази година явно е една от най-силните за Борисов, защото друга известна журналистка Соня Колтуклиева, споделя пред сп. „Слава“ на 02.12.2010 г. „Бойко със сигурност има по-здрави мускули от Путин, нима се съмнявате?! Генерала е по-красив и мъжествен от дребничкия екс-КГБ агент.“
Но неговият образ е многолик. Ето например, на 28.12.2010 г. екип на „24 часа“ ни сочи друга негова черта, която да адмирираме. „Дори най-върлите му политически опоненти се възхищават на ораторските умения на българския премиер. Думите на Бойко Борисов не звучат като извадени от учебник. За сметка на това обаче попадат право в целта.“
Нищо не може да спре устрема на Борисов през тези години. Медиите търсят най-добрия ракурс на масивното му тяло, човъркат за детайли – свири на китара, вдига тежести, играе тенис, вкарва голове на футбол. Особено интересен е репортажа на Миролюба Бенатова от тези славни времена в сп. LOVE style (26.06.2012) и препечатано в десния сайт „Медиапул“. В него „министър-председателят Бойко Борисов обича да рисува, правейки точни копия на класически произведения, свири на китара, разучавайки песни, когато не може да заспи, не е влюбен, но си “има една госпожица, която ще прибере”.
Но той не само пее, рисува и свири на китара. Мачото на българската политика е изявен спортист. На това в соц времената му казваха всестранно развита личност. Василен Димитров пише на 02.06.2012 в dnes.bg – „Борисов доказа за пореден път, че за разлика от другите политици, които флиртуват със спорта само когато трябва да позират за снимка с шампиона, той самият е един от героите.“
Вървим смело напред през медийния лабиринт. Борисов е приключил предсрочно първия си мандат като министър-председател на 21 февруари 2013 г., но това с нищо не вреди на медийния му облик. „Съвсем късо подстригана коса. Леко набола брада. Широки рамене. Лош поглед. Незабележима вледеняваща усмивчица. Бойко Борисов отдавна замени вдигнатата яка на коженото яке, под което се показваше пистолет, с елегантен костюм на политик, но рейтингът му е по-висок от този на всеки друг конкурент“, пише Ани Клисарска на 01 август 2013 г. в сп. „Жената днес“.
Второто правителство на Бойко Борисов има също лек и безметежен медиен живот. Соня Колтуклиева на 03.07.2014 г. е цитирана от frognews.bg със следното твърдение „Още преди няколко седмици заявих по телевизията, че подкрепям Бойко Борисов и ГЕРБ.“ Кратко и ясно, което й прави чест, защото много медийни деятели го усукват по най-сложен начин. Но на мен лично много ми допада за целите на нашия пъзел написаното от Диляна Ценова на 12.03.2015 в 168chasa.bg – „Неговите афоризми ще се изучават в училище и ще бележат отделните глави от миналото ни, когато сме били във светлината или под управлението на тази забележителна фигура.“ Звучи като фейсбук майтап, обаче не е.
Следващата година е също доста медийно щедра към Борисов. Ивайло Крачунов споделя следната мисъл пред радио К2 на Илияна Беновска, датата е 24.07.2016 г. „Бойко Борисов е като Кристиано Роналдо – обиждат го, но никой не може да отрече успехите му“. Самата Беновска не би допуснала някой да я засенчи в любовната надпревара за вниманието на Борисов. Ето откъс от обръщението й към премиера Борисов от 07.02.2016 в ефира на Канал 3 „Уважаеми господин министър–председател Борисов, следвайте пътя си. Призван сте! Напред и нагоре в тази геополитическа и икономическа криза – по-трудна от времето на Втората Световна война – длъжен сте след 10 изборни победи и през втория си мандат като министър-председател на България.“ Обаче това състезание хич не е лесно. През същата година Кристина Кръстева, която написа биографична книга за Бойко Борисов, пише в „24 часа“ на 10.06.2016 г. –„Който му падне, все го бие…. При всичко това не е чудно, че Берлускони му мери гърба с педи“.
През май 2017 г. започва третия мандат на Бойко Борисов като премиер на България. Медии от всякакъв калибър продължават неотклонно да поддържат този вече поостарял и наедрял мачо на българската политика. Екип на ПИК пише на 30.03.2017 „Политически феномен не само от български или балкански, но и от европейски мащаб – Бойко Борисов… И зад всичко това стои един българин, който успява да остане и човек от народа“. Малко спънат словоред, но предполагам е от емоцията. След посещението на папата Валерия Велева пише в „Епицентър“ на 26 май 2018 г. „Наблюдавайки ги отстрани двамата изглеждаха като баща и син – видимо доволни един от друг, с някаква химия помежду им“ (става дума за папа Франциск и Бойко Борисов). Простете, но го намирам за култово! За съжаление, линкът вече не работи, публикацията е прибрана от сайта.
Фаворитът ми за 2019 е участие на Петьо Блъсков в „Канал 3“ на 10.11.2019 г. „ГЕРБ участваха в изборите, с това което са направили – инвестиции, подредба на държавата. Каквото говорят, са го направили.“ Вярно, че не може да се сравни с патоса на ПИК, но те са недостижими в това направление. И накрая нещо за финал от Калина Андролова в „24 часа“, 19.06.2020 г. „Борисов е политически устойчив, враговете му не знаят как да се борят с него и подменят политическия разговор с компромати.“
Втори финал от Данка Радева, 10.06.2020, ПИК– „Борисов сам срещу всички негодници. Обречен да успее.“ Нямам представа дали линка ще бъде валиден още дълго време, защото тези дни медията на Недялко Недялков сменя посоката.
Пиша всичко това не за да злепоставя някого, а за да се подготвим за следващите лидери в българската политика, които след събитията от последните дни ще се опитат да ръководят живота ни. Умереност и пак умереност в хвалбите, критиките и емоциите.
Почти две десетилетия обитавахме с Борисов оня виц дето се казва „Пусни телевизора, за да ми кажат колко съм добре“. Допуснахме да не се явява на парламентарен контрол или да го прави формално, неглижирано и в краен случай, все едно не става въпрос за харчене на наши пари, а за негови лични; все едно не става дума за нашето здраве, а за негов дар към нас; забравихме, че образованието е най-голямото ни завещание от нашите възрожденски предци, а не проста статистика и бюджети, които се влачат пасивно след ученика. Допуснахме властите да се обслужват една друга вместо да се контролират една друга. Това е разврат, от който трудно ще се отървем. Допуснахме вчера да прекъснат централната емисия новини на БНТ, за да слушаме каканижене от джипката на премиера и т.н. и т.н.
Следващите, които и да са те, ще заварят батак, корона криза и преобладаващ калинков административен апарат. Вероятно ще ги сменяме един след друг на бързи обороти, загубили всяко търпение. Надявам се, че след дългото ни преживяване с медийния образ на Борисов, всеки следващ управляващ ще бъде съден според образованието, думите, моженето, подхода, стила, класата, а не според тарикатлъка.
Ще завърша с мисълта на Джорджо Габер, който казва „Не ме е страх от Берлускони сам по себе си. Страх ме е от Берлускони в мен“. И мен. Skandalno.net
Автор: Божидар Божков, Skandalno.net
Ако статията ви е харесала, споделете я с приятелите си в социалните мрежи от тук:
ММА бойци скачат на Багата
Македония мрази Бойко Борисов !
Ужас! Заплашиха Бойко Борисов с убийство!
Тони Димитрова към Борисов: Ей, не ми спирай музиката! (Видео)
Илияна Йотова със Скандално Разкритие: БОРИСОВ Е ВЗЕЛ ТАЙНО ПАРИ ОТ ЕС ЗА ОЩЕ 3 БЕЖАНСКИ ЛАГЕРА! Смята да Наводни България с Мигранти! Ще го съдим! Виж Тук:
Made in BG: Пациенти Умират заради СБЪРКАНИ КРЪВНИ ПРОБИ! Задължително правете повторен тест, съветват лекарите!
Един коментар за Нарцистичният Диктатор и Платените му Мисирки – кратка история на дългата, „изгаряща любов“ между Борисов и Медиите:
Извинявайте, но този „вундеркинд“ още като го видях преди 11г.,за 2 минути ми стана ясен. И преценката ми се оказа вярна. За съжаление.
Вашият имейл адрес няма да бъде публикуван.
Въведете кода за проверка: *  −  осем  =  нула
Проф. Иво Христов: От конфликта печелят САЩ и Русия, а Европа Умира! България я чакат безрадостни времена!
Путин на МИТИНГ-КОНЦЕРТ на Червения площад послучай присъединяването на 4-те области: Днес е исторически ден! Победата ще бъде наша! (Целият Концерт на Запис)
Путин: Хората на ДНР, ЛНР, Запорожка и Херсонска области стават завинаги наши граждани! (С ВИДЕО)
Завещано от „Промяната“: Шест пъти скачат сметките за ток през 2023 година
Внимание! Говори Путин! ГЛЕДАЙ НА ЗАПИС:
Оливие Дьоламарш: САЩ ЗАНУЛЯВАТ ЕВРОПА! Не е нужно да си завършил военно училище, за да разбереш, че Не Русия е саботирала “Северен поток”!
Путин: Западът е готов да отприщи кървава баня
ПОСЛЕДВАЙТЕ НИ ВЪВ ФЕЙСБУК:
панчо виля за Оливие Дьоламарш: САЩ ЗАНУЛЯВАТ ЕВРОПА! Не е нужно да си завършил военно училище, за да разбереш, че Не Русия е саботирала “Северен поток”!
Георги Стойков за Проф. Иво Христов: От конфликта печелят САЩ и Русия, а Европа Умира! България я чакат безрадостни времена!
Анонимен за Внимание! Говори Путин! ГЛЕДАЙ НА ЗАПИС:
Анонимен за Завещано от „Промяната“: Шест пъти скачат сметките за ток през 2023 година
Ан за Путин: Хората на ДНР, ЛНР, Запорожка и Херсонска области стават завинаги наши граждани! (С ВИДЕО)
ВИП Брадър Китай Лили Иванова Николета Лозанова Секс Украйна азис алисия арест бебе биг брадър бойко борисов борисов бсп българия валери божинов война герб европа ес запада любов нато николета новини оставка пари певица полиция поп фолк последни новини преслава протести развод румен радев русия сащ сватба скандал слави трифонов софия съд убийство цветан цветанов чалга
Продукт със стволови клетки спира оплешивяването и белите коси!
ЖЕНА ОТ СОФИЯ СВАЛИ 15 КГ. ЗА 1 М. БЛАГОДАРЕНИЕ НА ПРЕПАРАТ – ЧУДО! ВИЖ ТУК:
Еректин Макс: Неуморими по време на се*с!
Стряскащите вулгарни романи „Кървава власт“ – 1 и 2 част! Само тук на Топ цена: 12 лв. + подарък още 2 книги
Революционен гел срещу стрии и целулит превзема пазара!
Сензация в научните среди: Първият лосион срещу бели коси „Restart-1-2“ вече е факт!